AIŠKINAMASIS RAŠTAS

Dėl savivaldybės turto perdavimo uždarajai akcinei bendrovei „Molėtų šiluma“ pagal patikėjimo sutartį

1. **Parengto tarybos sprendimo projekto tikslai ir uždaviniai**

UAB „Molėtų šiluma“ (toliau – Bendrovė) 2020 m. birželio 12 d. raštu Nr. 120 „Dėl turto perdavimo“ prašo perduoti šilumos tiekimui naudojamą turtą. Rašte nurodo, kad turtas reikalingas Bendrovei perduotoms savivaldybės funkcijoms vykdyti - šilumos ir karšto vandens tiekimo organizavimui - vykdyti. Nurodytas turtas įstaigų direktorių įsakymais pripažintas nereikalingu įstaigų veikloms.

Parengto sprendimo projekto tikslas – perduoti Bendrovei pagal patikėjimo sutartį savarankiškųjų savivaldybės funkcijų įgyvendinimui 10 (dešimčiai) metų Molėtų rajono savivaldybei nuosavybės teise priklausantį turtą:

* 1. Molėtų r. Kijėlių specialiojo ugdymo centro patikėjimo teise valdomą turtą – katilinės pastatą ir šiluminę trasą, esančius, Molėtų r. sav., Luokesos sen., Kijėlių k., Pušynėlio g. 2;
	2. Molėtų r. Joniškio mokyklos – daugiafunkcio centro patikėjimo teise valdomą turtą – katilinės pastatą ir šiluminę trasą, esančius Molėtų r. sav., Joniškio sen., Joniškis, Arino g. 14;
	3. Molėtų „Vyturėlio“ vaikų lopšelio – darželio patikėjimo teise valdomą turtą – 106,76 kv. m ploto patalpas, esančias Molėtų r. sav., Čiulėnų sen., Levaniškių k., Darželio g. 4;
	4. Molėtų „Vyturėlio“ vaikų lopšelio – darželio patikėjimo teise valdomą trumpalaikį turtą – 0,85 tonos pjuvenų granulių, kurių įsigijimo vertė 190,27 Eur.
1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 30 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 12 straipsnio 1, 3, 4 dalys.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - Savivaldybei nuosavybės teise priklausantis turtas bus perduotas Bendrovei pagal patikėjimo sutartis. Turtas perduodamas siekiant tikslo, kad šilumos ir karšto vandens tiekimo funkcijas vykdytų Bendrovė, kuri turi šios srities specialistus ir atsakinga už šios veiklos įgyvendinimą Molėtų rajone.

 Neigiamų pasekmių nenumatoma.

1. **Priemonės sprendimui įgyvendinti**

Bus parengtos patikėjimo sutartis, turto priėmimo ir perdavimo aktai.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija, Molėtų r. Kijėlių specialiojo ugdymo centras, Molėtų r. Joniškio mokykla – daugiafunkcis centras, Molėtų „Vyturėlio“ vaikų lopšelis – darželis